ሰብለ፡- የመጀመሪያው ፕሮዲዩሰሮቹና ሲኒማ ቤቶቹ በቀናነትና በመግባባት መስራትን መልመድ አለባቸው። ሲቀጥል ደግሞ ምናልባት የሲኒማ ቤቶች መበራከት ችግሩን ይቀርፈዋል ብዬ እገምታለሁ። አንድ ነገር ግን መታወቅ አለበት፤ ዋነኛው ችግር የፊልም መብዛትም ነው። ብዛቱ ከጥራቱ ጋር ስላልተጣጣመ የሲኒማ ቤቶች ጉልበት በፊልሞቹ ላይ እንዲበረታ አድርጐታል። ፊልሞቻችን በጣት የሚቆጠሩት ብቻ ናቸው በባለሙያዎች ተሰርተው የሚቀርቡት፤ የተቀረው ግን ገንዘቡ ስላለው ብቻ የሚሰራው ሆኗል። ድርሰት የተሰጥኦ ጉዳይ ስለሆነ (መክሊቱ ያለው) ማንም ሰው መፃፍ ይችላል። ዳይሬክት ማድረግና ኤዲት ማድረግ ግን ተጨማሪ የሆነ ቴክኒካል ዕውቀትን ይጠይቃል። ቢያንስ እንኳን ባለሙያዎችን አማክሮ መስራት ጥሩ ነው።
